Help, ek het ’n buite-egtelike verhouding! | SARIE
FOTO: verskaf	28 Oktober 2016
Help, ek het ’n buite-egtelike verhouding!	deur Phyllis Green
Die spanning bou op en jy wonder of Alice die waarheid aangaande haar verlede gaan uitvind en, indien wel, of dit tot haar voor- of nadeel gaan wees. ’n Onvoltooide, frustrerende roman wat my bedruk laat voel het. – Linda Volschenk
Hierdie boek deur Lindie Strydom is ŉ wenner. Die boek vertel van haar lewensreis waarin sy God se hart probeer vind. Die boodskap wat soos ŉ goue draad deur die boek loop, is dat bekering maar net die begin van Christenskap is. Daarna volg ŉ lewe van volkome toewyding en gehoorsaamheid, ŉ lewe van gee, opoffering en die uitleef van God se liefde. Dit keer die hele konsep van naasteliefde op sy kop en verduidelik wat dit beteken om te “gee” op die regte manier. Strydom is ŉ bekwame skrywer wat te midde van ŉ tyd waarin vurige teologiese debatte dikwels die botoon voer, die eenvoud van Christenskap verduidelik. Om God se hart te ontdek, beteken om voortdurend vrae te vra en ook fyn te luister na God se stem. Dit is ŉ proses van groei en leer om te vertrou te midde van moeilike vrae wat nie altyd eenvoudige antwoorde het nie. Die boek is ŉ fees vir die oog, die uitleg is puik en dit sal ŉ welkome geskenk vir ŉ geliefde wees. Hierdie is ŉ boek met diepte en ŉ heerlike leeservaring. – Anne Marais
Hierdie is ’n sielkundige riller – daar is egter geen gruwelmoord en ’n soektog na die skuldige nie. Hier voel jy die boosheid en gevaar in die alledaagse dinge aan en sien jy die donker kant van die mens. ’n Interessante leeservaring. – Alma Liebenberg
’n Heerlike verhaal wat lekker lees en sterk aanbeveel word vir romantiese siele. – Annette Muller